उस पुस्तक का नाम ‘एनिहिलेशन ऑफ कास्ट’ था जिसने मान्यवर कांशीराम को बहुजनों के लिए आंदोलन चलाने को प्रेरित किया। इस किताब के लेखक स्वयं बाबा साहेब डॉ. भीमराव आंबेडकर थे। इसका हिंदी अनुवाद फारवर्ड प्रेस बुक्स द्वारा ‘जाति का विनाश’ के रूप में प्रकाशित किया गया है। आज के दौर में इस किताब के महत्व और मान्यवर के बहुजन आंदोलन के बारे में उनके सहयोगी रहे ए. आर. अकेला से फारवर्ड प्रेस के हिंदी संपादक नवल किशोर कुमार ने बातचीत की।